12.1.2023
MT
Il-Ġurnal Uffiċjali tal-Unjoni Ewropea
L 10/51
Manodopera
(89)
Il-Kummissjoni użat l-istatistika tal-ILO (42) sabiex tiddetermina l-pagi fil-Brażil.
L-istatistika tal-ILO pprovdiet informazzjoni dwar il-pagi ta’ kull xahar tal-ħaddiema fis-settur tal-manifattura u s-sigħat medji ta’ kull ġimgħa li nħadmu (43) fil-Brażil fl-2021.
Kostijiet addizzjonali relatati max-xogħol imġarrba mill-impjegatur, abbażi tas-sorsi disponibbli għall-pubbliku (44), ġew miżjuda mal-paga ta’ kull xahar.
(90)
Matul l-RCC ta’ produttur esportatur wieħed inkluż fil-kampjun, il-Kummissjoni ma sabet l-ebda rekord għas-sigħat tax-xogħol effettivi, iżda s-sigħat tax-xogħol standard biss.
Il-produttur esportatur irrapporta li s-sigħat tax-xogħol effettivi kienu bħala medja 10 minuti itwal qabel u wara x-xift/jum maħduma sabiex jaslu u jitilqu mill-faċilitajiet tal-produzzjoni.
Għalhekk, il-Kummissjoni żiedet is-sigħat standard tax-xogħol ta’ dan il-produttur esportatur inkluż fil-kampjun b’20 minuta għal kull xift/jum.
Elettriku
(91)
Fit-Tieni Nota, il-Kummissjoni indikat li se tuża r-riċerka ta’ Global Electricity Prices għall-valur referenzjarju talelettriku (45).
Il-produtturi esportaturi inklużi fil-kampjun sostnew li l-Kummissjoni jenħtieġ li tuża d-data minn EDP Brasil (46), il-fornitur ewlieni tal-elettriku fis-suq lokali tal-Brażil, filwaqt li tqis it-tariffi differenti għall-perjodi b’domanda massima u dawk kwieti u l-prezzijiet rilevanti imposti fuq il-kategorija ta’ konsumaturi industrijali, li kienet affidabbli għall-valur referenzjarju tal-elettriku.
(92)
Il-Ministeru għall-Estrazzjoni u l-Enerġija fil-Brażil (Ministério de Minas e Energia) jippubblika rapport annwali dwar is-settur tal-enerġija fil-Brażil (47).
Ir-rapport tal-2021 jinkludi t-tariffa medja tal-elettriku (48) mill-fornituri ewlenin kollha tal-elettriku applikata għall-utenti industrijali fil-Brażil (49).
Il-Kummissjoni qieset dan is-sors bħala l-aktar affidabbli sabiex tistabbilixxi l-valur referenzjarju tal-elettriku, peress li kien jinkludi t-tariffi medji applikati millfornituri ewlenin kollha tal-elettriku fil-Brażil b’differenza mis-sors tad-data propost mill-produtturi esportaturi, li rrefera għal fornitur wieħed biss.
Għalhekk użat it-tariffa medja tal-elettriku għall-utenti industrijali ppubblikata firrapport mill-Ministeru għall-Estrazzjoni u l-Enerġija fil-Brażil fl-2021.
L-ispejjeż ġenerali tal-manifattura, SG&A u profitti
(93)
Skont l-Artikolu 2(6a)(a) tar-Regolament bażiku, “il-valur normali maħdum għandu jinkludi ammont raġonevoli u mingħajr distorsjoni għal kostijiet amministrattivi, tal-bejgħ u ġenerali u għal profitti”.
Barra minn hekk, jeħtieġ li jiġi stabbilit valur għall-ispejjeż ġenerali tal-manifattura sabiex ikopri l-kostijiet mhux inklużi fil-fatturi talproduzzjoni msemmija hawn fuq.
(94)
L-ispejjeż ġenerali tal-manifattura mġarrba mill-produtturi esportaturi li kkooperaw ġew espressi bħala sehem millkostijiet tal-manifattura effettivament imġarrba mill-produtturi esportaturi.
Dan il-perċentwal ġie applikat għallkostijiet tal-manifattura mingħajr distorsjoni.
(95)
Sabiex tistabbilixxi ammont mingħajr distorsjoni u raġonevoli għall-SG&A u għall-profitt, fl-2021, il-Kummissjoni bbażat fuq id-data finanzjarja ta’ Metalurgica Mococa SA, kif estratta mill-bażi tad-data Orbis.
(42) https://ilostat.ilo.org/data/data-catalogue/ (43) Aġġustata kif xieraq għall-ħin statutorju mhux maħdum, bħall-vaganzi u l-vaganzi nazzjonali.
(44) https://establishbrazil.com/articles/whats-real-cost-employee; https://ccbc.org.br/en/publicacoes/artigos-ccbc-en/how-much-do-your-employees-in-brazil-really-cost/; https://bpc-partners.com/ inss-brazilian-salaries-benefits/ (45) https://www.globalpetrolprices.com/Brazil/ (46) https://www.edp.com.br/tarifas-vigentes/ (47) https://www.gov.br/mme/pt-br/assuntos/secretarias/energia-eletrica/publicacoes/informativo-gestao-setor-eletrico (48) Is-sigħat b’domanda massima u dawk kwieti u d-diversi kostijiet addizzjonali applikabbli matul il-perjodu.
(49) https://www.gov.br/mme/pt-br/assuntos/secretarias/energia-eletrica/publicacoes/informativo-gestao-setor-eletrico/informativo-gestaosetor-eletrico-ano-2021.pdf/view